**What’s the Deal with… Creating (or Using) a *Golem***

**Staff Shiur @ Camp Morasha 5772**

**1) בני יששכר – מאמרי כסלו-טבת, מאמר ב, אות כא (ר' צבי אלימלך מדינוב זי"ע)**

...הרב הגאון מהר"ל מפראג ידוע דבריו נאמרו ברוח הקודש והיה משתמש בספר יצירה...

**2) שו"ת חכם צבי - סימן עו**

...מעשה אירע בימי הגאון מוהר"ל מפראג שלא נמצא לב בתרנגולת ובאתה השאלה לפני הגאון **מהר"ל מפראג** והתיר את התרנגולת באומרו שא"א לשום בריה לחיות בלא לב אפי' רגע א' ובודאי אחר שחיטה נאבד והוא היתר גמור עכ"ל הלכה למעשה... **הגאון הנ"ל אשר שימש ברוה"ק כמפורסם** אשר בודאי לא יצאה תקלה מתחת ידו ובפרט בעניני אכילה...

**3) זר זהב – פרשת וישב, דף מ. (ר' דוד בן זישא ציטראנענבוים, נכד ה"חכם צבי")[[1]](#footnote-1)**

דבר נחמד שמעתי בזה משמי' דהגאון ר' מאיר אריק זצ"ל אבד"ק טארנא, **שפ"א שאל אותו בעה"ב משכיל א' מה רבינו אומר בענין מה שאומרים שהמהר"ל מפראג ברא גולם ע"י ספר יצירה?** גוף הענין – ענה הרב – שיכולים לברוא ע"י ספר יצירה איננו דבר חדש... א"כ גוף הענין יוכל להיות רק שאלת כבודו הוא אם המהר"ל הי' בר הכי, **למה לי' לכבודו להביא ראי' "מן הגולם" על גדלות המהר"ל, הלא יכול זאת לידע "מן החכם" התוספות יו"ט הי' תלמידו של המהר"ל** ומעיד עליו בחכמתו שהי' אדם הגדול בענקים א"כ ל"ל לכבודו להסתפק בגדלות המהר"ל, ודפח"ח.

**4) מאסף תורני "ישורון" – חלק ב, שנת תשנ"ז, עמ' תרלב, בהערה #24 (ר' שלמה שפרכר)**

אמנם, ר' נח חיים לעווין, בהערה ז' למהדורת "מגילת יוחסין" שלו, מביא, ש"ששמעתי מפי הגאון האמיתי המפורסם וכו' מו"ה יוסף שאול הלוי אב"ד דק"ק לעמברג, שפעם א' בהיותו בק"ק פראג ביקש לעלות על עליית ביהכנ"ס הישנה הנקרא אלטשול לראות שם את הגולם, וכאשר בא בא אל סולם העלייה בא אליו שמש הביהכ"נ איש זקן, וסיפר לו כי הגאון הגדול ר' יחזקאל לאנדא זצ"ל אב"ד דק"ק פראג כאשר פעם א' רצתה נפשו לראות את הגולם התעסק בתעניתו באותו היום וטבל במקוה טהורה והתעטף בטלית ותפילין, ואחר כל אלה עלה לשם, וכאשר ירד אמר הגאון הנ"ל כי מהראוי שלא לעלות עוד שם שום אדם, וכאשר שמע דברים האלה ירא וחדל מלעלות". **נציין, שד"ר נתן גרין בספרו הגרמני על המהר"ל (פראג, תרמ"ה), כותב, שבשנת תרמ"ג (1883) נעשו שיפוצים נרחבים בבית כנסת אלטנוי שול, וחיפשו אז בחורים ובסדקים, בכל החדרים והעליות, ולא מצאו אף שמץ מה"גולם".** הגולם ה"אמיתי", כפי שנראה לשחזר מתוך מקורות נאמנים, הוא יציר כפיו של ר' אליהו בעל-שם אבד"ק חעלם, שהיה תלמידו של המהר"ל (כמו שהבאנו לעיל), ומאיזו סיבה הוחלף הרב עם התלמיד...

**5) מסכת ברכות - דף נה עמוד א**

אמר רב יהודה אמר רב: **יודע היה בצלאל לצרף אותיות שנבראו בהן שמים וארץ.**

**6) רש"י (שם)**

אותיות שנבראו בהן שמים וארץ - על ידי צירופן, **ובספר יצירה תני להו.**

**7) רש"י - מסכת סנהדרין דף סז עמוד ב**

עסקי בהלכות יצירה - ...**ואין כאן משום מכשפות דמעשה הקדוש ברוך הוא הן, על ידי שם קדושה שלו הוא.**

**8) בראשית (וירא) – פרק יח, פסוקים ז-ח**

**ז** וְאֶל הַבָּקָר רָץ אַבְרָהָם; וַיִּקַּח בֶּן בָּקָר רַךְ וָטוֹב, וַיִּתֵּן אֶל הַנַּעַר, וַיְמַהֵר לַעֲשׂוֹת אֹתוֹ. **ח** וַיִּקַּח חֶמְאָה וְחָלָב, **וּבֶן הַבָּקָר אֲשֶׁר עָשָׂה**, וַיִּתֵּן לִפְנֵיהֶם; וְהוּא עֹמֵד עֲלֵיהֶם תַּחַת הָעֵץ, וַיֹּאכֵלוּ.

**9) מלבי"ם (שם)**

ויש לחז"ל שבן הבקר רץ מלפני אברהם, ואברהם ברא אחר ע"י ספר יצירה, שעז"א "וַיְמַהֵר לַעֲשׂוֹת אֹתוֹ" שעשה אותו ע"י ספר יצירה. נראה שרצו לתרץ בזה איך האכיל להמלאכים בב"ח, ואמרו שהיה בשר שנברא ע"י ספר יצירה שאין לו דין בשר, וז"ש שלקח "חֶמְאָה וְחָלָב, וּבֶן הַבָּקָר אֲשֶׁר עָשָׂה", ר"ל יען שעשאו ע"י ספר יצירה היו יכולים לאכלו עם חלב.

**10) בראשית (וישב) – פרק לז**

**א** וַיֵּשֶׁב יַעֲקֹב בְּאֶרֶץ מְגוּרֵי אָבִיו בְּאֶרֶץ כְּנָעַן. **ב** אֵלֶּה תֹּלְדוֹת יַעֲקֹב, יוֹסֵף בֶּן שְׁבַע עֶשְׂרֵה שָׁנָה הָיָה רֹעֶה אֶת אֶחָיו בַּצֹּאן, וְהוּא נַעַר אֶת בְּנֵי בִלְהָה וְאֶת בְּנֵי זִלְפָּה נְשֵׁי אָבִיו; **וַיָּבֵא יוֹסֵף אֶת-דִּבָּתָם רָעָה, אֶל-אֲבִיהֶם.**

**11) רש"י (שם, ע"פ בראשית רבה - פרשה פד)**

את דבתם רעה - כל רעה שהיה רואה באחיו בני לאה היה מגיד לאביו, **שהיו אוכלין אבר מן החי, ומזלזלין בבני השפחות לקרותן עבדים,** **וחשודים על העריות**...

**12) של"ה הקדוש – פרשת וישב, אות נז (ר' ישעי' הלוי הורוביץ זצ"ל)**

**ומקשים העולם, חלילה איך להאמין על שבטי י-ה לעשות מעשים כאלה? ואם לא עשו איך להאמין על יוסף שיוציא דבר שקר מפיו על אנשים גדולים כאלו?** גם "ויבא יוסף את דבתם" משמע שהיה אמת שעשו כן, דזהו החילוק בין "מוציא" דיבה ל"מביא" דיבה, מוציא דיבה הוא המוציא דיבת שקר, והמביא ומגלה דיבה שהיא אמת, הדרן קושיא לדוכתא, איך להאמין זה על שבטי יה קדושים משרתי עליון בני אלקים כולם? **ושמעתי שנמצא בקובץ ישן, הענין היה, אברהם אבינו עשה ספר יצירה ומסרו ליצחק, ויצחק ליעקב, ויעקב מסרם לבניו אשר הם היותר מיוחסים**, כי אין מוסרין סתרי תורה כאלה אלא לצנועין ומיוחסי ישראל בכל דור ודור (ראה קדושין עא א לענין שם המפורש), על כן מסרו לבני הגבירה ולא לבני השפחות. והנה מצינו בגמרא (סנהדרין סה ב) דברא עגלא תלתא בכל ערב שבת על ידי עסק ספר יצירה בצירוף השמות, **ובודאי זה הנברא על פי השמות ולא מצד התולדה אין צריך שחיטה, וניתר לאוכלו בעודו חי, וכך עשו השבטים. ויוסף לא ידע והיה סבור שהוא הנולד מאב ואם, הביא דבה זו אל אביו שהם אוכלים אבר מן החי, והם כנים היו וכדין עשו.** עוד איתא בגמרא (שם) רבא ברא גברא שדריה לגביה דרבי זירא כו'. ופירש רש"י (ד"ה ברא גברא) על ידי שמות ספר יצירה. והנה יש שמות שמצירופם נברא זכר, ויש שנברא נקבה. **ואפשר שבראו השבטים בצירוף אותיות מספר יצירה, בראו נקבה, והיו מטיילין עמה, ויוסף לא ידע מזה, והיה סובר שהיא נקבה אשה מאב ואם, ובא והודיע לאביו שהם חשודים בעריות.** **וכשעסקו השבטים בצירוף סודות אלו ורצו להתחבר אליהם בני השפחות**, אמרו השבטים אתם בני השפחות, וכוונתם היתה לשם שמים, כי לא נמסרו אלו העניינים אלא למיוחסים שבדור הזה. **ויוסף לא ידע זה, וסבר שהיו מזלזלים בכבוד אחיהם לקרוא אותם עבדים, ובא והגיד לאביו.** הרי לך כי השבטים היו צדיקים, וגם יוסף הוא צדיק יסוד עולם, וצדיק בכל דרכיו אלו אשר הגיד לאביו לשם שמים, על כל זאת קראו הכתוב מביא דבה רעה, משום שהיה לו לדרוש ולחקור ולשאול את פי השבטים מה כוונתם בדברים האלה. צא ולמד מה הוא עונש של מביא דבה רעה ואין כוונתו לשם שמים רק להכעיס בר מינן כמה גדול רעתו, קל וחומר וכל שכן המוציא דבה.

**13) מסכת סנהדרין דף סה עמוד ב**

רבא ברא גברא, שדריה לקמיה דרבי זירא. הוה קא משתעי בהדיה, ולא הוה קא מהדר ליה. אמר ליה: מן חבריא את, הדר לעפריך. רב חנינא ורב אושעיא הוו יתבי כל מעלי שבתא ועסקי בספר יצירה, ומיברו להו עיגלא תילתא, ואכלי ליה.

**14) רש"י – מסכת סנהדרין דף סה עמוד ב**

ברא גברא - על ידי ספר יצירה שלמדו צרוף אותיות של שם.

**15) מהרש"א – מסכת סנהדרין דף סה עמוד ב**

ולא הוה קמהדר ליה כו'. **לפי שכח הנשמה שהוא הדבור לא היה יכול לברוא**, ולפי שאין בו הנשמה שהוא הרוח העולה למעלה רק רוח החיוני שהיא ג"כ בבהמה היורדת למטה, א"ל הדר לעפרך...

**16) בראשית – פרק ב, פסוק ז**

וַיִּיצֶר ד' אֱלֹקים אֶת הָאָדָם עָפָר מִן הָאֲדָמָה, וַיִּפַּח בְּאַפָּיו נִשְׁמַת חַיִּים; **וַיְהִי הָאָדָם לְנֶפֶשׁ חַיָּה.**

**17) אונקלוס (שם)**

וברא ד' אלקים ית אדם עפרא מן ארעא ונפח באפוהי נשמתא דחיי **והות באדם לרוח ממללא**.

**18) רש"י (שם)**

לנפש חיה - אף בהמה וחיה נקראו נפש חיה, **אך זו של אדם חיה שבכולן, שנתוסף בו דעה ודבור:**

**19) שו"ת חכם צבי – סימן צג (ר' צבי אשכנזי זצ"ל)**

**נסתפקתי אדם הנוצר ע"י ספר יצירה כאותה שאמרו בסנהדרין רבא ברא גברא וכן העידו על זקני הגאון מוהר"ר אליהו אבדק"ק חעלם מי מצטרף לעשרה לדברים הצריכין עשרה כגון קדיש וקדושה מי אמרינן כיון דכתיב "ונתקדשתי בתוך בני ישראל" לא מיצטרף או דילמא כיון דקיי"ל בסנהדרין המגדל יתום בתוך ביתו מעה"כ כאילו ילדו... ה"נ כיון שמעשה ידיהם של צדיקים הוא הו"ל בכלל בנ"י שמעשה ידיהם של צדיקים הן הן תולדותם?** ונ"ל דכיון דאשכחן לר' זירא דאמר מן חבריי' את תוב לעפרך הרי שהרגו, ואי ס"ד שיש בו תועלת לצרפו לעשרה לכל דבר שבקדושה, לא היה ר' זירא מעבירו מן העולם, דאף שאין בו איסור שפיכת דמים דהכי דייק קרא (אף שיש בו דרשות אחרות) "שֹׁפֵךְ דַּם הָאָדָם בָּאָדָם דָּמוֹ יִשָּׁפֵךְ[[2]](#footnote-2)" דוקא, אדם הנוצר תוך אדם דהיינו עובר הנוצר במעי אמו הוא דחייב עליה משום שפכ"ד, יצא ההוא גברא דברא רבא שלא נעשה במעי אשה, מ"מ כיון שיש בו תועלת לא היה לו להעבירו מן העולם, **א"ו שאינו מצטרף לעשרה לכל דבר שבקדושה כך נ"ל.**

**20) הערה לשו"ת חכם צבי (שם, בכמה מהדורות)**

בספר דברי רב משולם שאלה י' הביא מאביו הח"צ בכתי"ק וז"ל למה שכתבתי בספרי סי' צ"ג. וראיתי בס' הפרדס שחיבר מהר"ם קרדבורא שער היכלות פ' יו"ד אחר שהביא המאמר דרבא ברא גברא כו' ופלפל בהם כתב וז"ל **הנה הבריאה ההיא שהיא בצורת האדם כו' ולא שיהי' בה נשמה ולא נפש ולא רוח אלא חיות בעלמא** עכ"ל ונסתייע סברתי' סיוע שיש בו ממש שכיון שאין בו אפילו נפש אדם אין לו עסק וענין עם דברים הטעונים עשרה או שלשה נפשות מישראל וגריעי טובא מנפשות נשי ישראל שאינן מצטרפות לשום דבר מהנזכרים, ועוד נראה ברור שע"כ אי אתה יכול לכללו בכלל עשרה בני ישראל גדו' החייבים במצות וכל דבר שבקדושה הטעון עשרה אי אתה יכול לצרף אלא את שיש בו כל המדות הללו באופן שהדבר ברור שאינו מצטרף, ואפילו למ"ד תינוק שבעריסה מצטרף היינו משום דאתי לכלל חיוב **לאפוקי האי דלא אתי לכלל חיוב** ע"ש.

**21) חזון איש – יורה דעה סימן קטז, ס"ק א**

...שנברא בספר יצירה, נראה דאין לו כל זכיות ישראל וקרוב שאין לו גם זכיות אדם [בח"צ נסתפק בזה]...

**22) שו"ת שאילת יעבץ – חלק ב, סימן פב (ר' יעקב עמדין זצ"ל)**

בהא דמספקא ליה למר אבא בספרו (סימן צ"ג) בנוצר ע"י ספר יצירה אם מצטרף לעשרה. **קשיא לי מאי קמבעיא ליה?** **אטו מי עדיף מחרש שוטה וקטן דאינן מצטרפין. אע"ג דמבני ישראל הן ודאי, וחשובין כשאר אדם מישראל לכל דבר חוץ מן המצות, וההורגן חייב, ואית להו דעתא קלישתא מיהא, וכ"ש הקטן דאתי לכלל דעת ואפ"ה לא מצטרף**... אלא מבין ברמיזות וקריצות הי' כמו שמלמדים את הכלב לילך בשליחות להוליך ולהביא מאומה מאדם אחר כן שלחו לזה והלך. וכתוב בספר חס"ל שאין חיותו אלא כחיות הבהמה. ולכן אין בהריגתו שום עברה א"כ פשיטא דאינו אלא כבהמ' בצורת אדם, וכעיגלא תילתא דמיברי להו לר"ח ולר"א. **אגב אזכיר כאן מה ששמעתי מפה קדוש אמ"ה ז"ל מה שקרה באותו שנוצר ע"י זקנו הגראב"ש [אליהו בעל שם] ז"ל[[3]](#footnote-3) כי אחר שראהו הולך וגדל מאד נתיירא שלא יחריב העולם, על כן לקח ונתק ממנו השם שהיה דבוק עדיין במצחו וע"י זה נתבטל ושב לעפרו. אבל הזיקו ועשה בו שריטה בפניו בעוד שנתעסק בנתיקת השם ממנו בחזקה.**

**23) משנה ברורה – סימן נה, ס"ק ד**

אדם הנוצר ע"י ספר יצירה אם מצטרף ליו"ד ולכל דבר שבקדושה עיין בתשובת חכם צבי סי' צ"ג ובספר עיקרי דינים מה שכתב בענין זה:

**24) מנחת אשר – פרשת וארא, סימן ט, עמ' נח (ר' אשר וייס שליט"א)**

ומעוד נפלאתי למה הביא המשנה ברורה האי ספיקא אחר שאין בו נ"מ להלכתא בדורנו זה? ובס"ד הלום ראיתי שכתב ר' ארי' ליב בן מרנא הח"ח זלה"ה שהקשה זאת לאביו למה כתב הלכה זו, דהלכתא למשיחא היא ולא למעשה? **והשיבו הגאון כי הזכיר הלכה זו כדי לחזק תמימות האמונה בלבות בני ישראל שידעו כי היתה כזאת ואף בדורות האחרונים, והדברים מפליאים.**

**25) מסכת אבות - פרק ה, משנה ז**

**שבעה דברים בגולם, ושבעה בחכם**. חכם אינו מדבר בפני מי שהוא גדול ממנו בחכמה, ואינו נכנס לתוך דברי חבירו, ואינו נבהל להשיב, שואל כענין ומשיב כהלכה, ואומר על ראשון ראשון ועל אחרון אחרון, ועל מה שלא שמע אומר לא שמעתי, ומודה על האמת - וחלופיהן בגולם:

1. נדפס בשנת תרצ"ג (1933) בבילגורייא. [↑](#footnote-ref-1)
2. בראשית (נח) – פרק ט, פסוק ו [↑](#footnote-ref-2)
3. עיין ב**שם הגדולים** – מערכת גדולים, מערכת "א", אות קסג (מאת ר' חיים יוסף דוד אזולאי זצ"ל, ה"חידא") וז"ל: "הג"מ אליהו אבד"ק חעלם. זקנו של הג"מ צבי כמ"ש בתשובותיו סי' צג. והיה בקי בספר יצירה וברא גברא כמ"ש נכדו הנזכר שם. ושמעתי מעט"ר אמ"ן ששמע מפי בנו מהר"ר אליהו הנזכר בכח קבלה מעשית אמתית לעת הצורך וסכנה..." עכ"ל. [↑](#footnote-ref-3)